NR.19477/19.11.2025
REFERAT DE APROBARE
     Subsemnatul Dinca Florin Ionut, primar al orașului Boldești-Scăeni, supun spre analiza si aprobare Consiliului Local ,,Proiectul de Hotărâre privind aprobarea Listei cu ordinea de prioritate a solicitanților îndreptățiți să primească o locuință cu chirie din fondul locativ al orașului Boldești-Scăeni’’
In baza OUG nr. 57/2019 privind Codul Administrativ,a Legii nr. 114/1996 legea locuinței cu modificările și completările ulterioare sș a Hotărârii Guvernului nr. 1275/2000 privind aprobarea Normelor Metodologice pentru punerea în aplicare a prevederilor Legii locuinței nr. 114/1996, vă prezint următoarele:
La nivelul autorității executive au fost înregistrate 7 solicitări pentru închirierea unei locuințe din fondul locativ situate la etajul II al fostului cămin de nefamiliști al SC Petrom SA, predate Orașului Boldești-Scăeni. La această  dată există doua camere libere, camerele nr. 43 si 34.
Soluționarea cererilor s-a făcut de către Comisia de analiză constituită prin HCL nr. 132/23.09.2025. După ce au fost înștiințați  asupra actelor care trebuie depuse la dosar pentru stabilirea punctajului necesar întocmirii Listei de priorități pentru închirierea unei locuințe, din cei 7 solicitanți numai 5 au completat dosarele cu actele necesare.
Comisia a analizat cererile pe baza criteriilor de departajare stabilite de către Consiliul Local prin hotărâre și a întocmit Lista cu ordinea de priorități.
 Art.30 alin. 5 din HG nr. 1275/2000 privind aprobarea Normelor Metodologice pentru punerea în aplicare a prevederilor Legii locuinței nr. 114/1996, prevede că definitivarea listelor privind repartizarea locuințelor și eventualele contestații se fac în condițiile legii, iar lista cuprinzând solicitanții îndreptățiți să primească o locuință, în ordinea de prioritate stabilită, se va prezenta spre aprobare Consiliului Local.
În speranța aprobării proiectului de hotărâre mai sus menționat, vă mulțumesc anticipat!

